Държавен вестник, бр. 98, 2016 г., стр. 23

БРОЙ  98	
Д Ъ Р Ж А В Е Н  В Е С Т Н И К 	
СТР.  23  
„1. процент от приходите от осигурителните 
вноски за фондовете „Пенсии“, „Пенсии за 
лицата по чл. 69“, „Общо заболяване и май-
чинство“, „Трудова злополука и професионална 
болест“ и „Безработица“;“. 
9. В чл. 20а се създава ал. 6:
„(6) Административното, техническото, 
счетоводното, правното и информационното 
обслужване на Учителския пенсионен фонд 
се извършва от Националния осигурителен 
институт.“
10. В чл. 33:
а) алинея 2 се изменя така:
„(2) Националният осигурителен институт 
е юридическо лице със седалище София. 
Структурата и организацията на Национал-
ния осигурителен институт се определят с 
правилника по чл. 36, ал. 1, т. 5.“;
б) в ал. 5 се създава т. 13:
„13. уведомява лицата не по-късно от 6 
месеца преди да навършат възрастта за при-
добиване право на пенсия за осигурителен 
стаж и възраст по чл. 68, ал. 1, на които не 
е отпусната пенсия за осигурителен стаж и 
възраст, за условията, при които могат да 
се пенсионират през следващата календарна 
година.“
11. В чл. 35, ал. 1 думите „изпълнителният 
директор“ се заменят със „заместник изпъл-
нителен директор“. 
12. В чл. 37, ал. 1 се създават изречения 
второ и трето: „До три месеца преди изтичането 
на мандата на управителя и подуправителя 
Народното събрание избира нови управител 
и подуправител. В случай че до изтичане на 
мандата на управителя и подуправителя не 
е осъществен нов избор, те продължават да 
изпълняват своите правомощия до провеж-
дането му.“ 
13. В чл. 50: 
а) в ал. 3, изречение първо след думата 
„почине“ се поставя запетая и се добавя „е 
настанено по реда на чл. 26, ал. 1 от Закона 
за закрила на детето“;
б) в ал. 4, изречение първо след думите 
„настанено е“ се добавя „по реда на чл. 26, 
ал. 1 от Закона за закрила на детето или“, а 
след думите „от раждането“ се добавя „както 
и при отглеждането му от лице, включено в 
програми за подкрепа на майчинството“ и се 
поставя запетая;
в) алинея 5 се изменя така:
„(5) Осигурената или осигуреният за общо 
заболяване и майчинство, които осиновяват 
дете или при които е настанено дете по реда 
на чл. 26, ал. 1 от Закона за закрила на детето, 
има право на обезщетение по ал. 1 в размер 
на разликата от възрастта на детето в деня 
на предаването му за осиновяване, съответно 
настаняването му по реда на чл. 26, ал. 1 от 
Закона за закрила на детето, до изтичането 
на срока на полагащото се обезщетение за 
раждане.“; 
г) алинея 6 се изменя така:
„(6) Осигуреният за общо заболяване и 
майчинство баща (осиновител) има право на 
парично обезщетение при раждане (осиновя-
ване) на дете в размера, определен по реда 
на чл. 49, за срок до 15 календарни дни, през 
време на отпуска по чл. 163, ал. 8 и 9 от Ко-
декса на труда, когато отговаря на условията 
по чл. 48а.“;
д) в ал. 7 думите „Осигуреният за общо 
заболяване и майчинство баща/осиновител“ 
се заменят с „Осигуреното за общо заболяване 
и майчинство лице“, а думите „чл. 163, ал. 8“ 
се заменят с „чл. 163, ал. 10, 11 или 12“.
14. Създава се чл. 50а:
„Обезщетение при неизползване на отпуска 
за бременност и раждане
Чл. 50а. (1) Майката (осиновителката), която 
е осигурена за общо заболяване и майчинство 
и е имала право на обезщетение по чл. 48а, 
получава парично обезщетение в размер 50 
на сто от обезщетението по чл. 49, когато:
1. след изтичането на периодите след 
раждането, които се разрешават с актове на 
здравните органи, не ползва отпуск за бре-
менност и раждане или лицето, което ползва 
такъв отпуск, прекъсне неговото ползване;
2. след изтичането на периодите след 
раждането, които се разрешават с актове 
на здравните органи, самоосигуряващото се 
лице започне да упражнява трудова дейност, 
за която се осигурява за общо заболяване и 
майчинство.
(2) Когато майката (осиновителката) е 
починала, лишена е от родителски права или 
упражняването на родителските права върху 
детето е предоставено на бащата (осиновите-
ля), това обезщетение се изплаща на бащата 
(осиновителя), а когато той е починал – на 
настойника. Обезщетението се изплаща, ко-
гато лицето, поело отглеждането на детето, е 
осигурено за общо заболяване и майчинство.
(3) Обезщетението по ал. 1 и 2 не се из-
плаща при смърт на детето, когато детето е 
дадено за осиновяване, настанено е по реда на 
чл. 26, ал. 1 от Закона за закрила на детето 
или в детско заведение на пълна държавна 
издръжка, както и при отглеждането му от 
лице, включено в програми за подкрепа на 
майчинството.“
15. В чл. 51, изречение първо думите „чл. 49 
или чл. 53“ се заменят с „чл. 49, чл. 53 или 
чл. 53а“.
16. В чл. 53, ал. 4 думите „в детски заве-
дения“ се заменят с „по реда на чл. 26, ал. 1 
от Закона за закрила на детето или в детско 
заведение“.